नई दिल्ली. करीब 13 हजार करोड़ रुपए के पीएनबी घोटाले में प्रवर्तन निदेशालय (ईडी) ने तीन लोगों को समन जारी किए हैं। इनमें नीरव मोदी के पिता दीपक मोदी, बहन पूर्वी मेहता और उनके पति मयंक मेहता शामिल हैं। घोटाले की जांच के संबंध में समन भेजे गए हैं। तीनों को मुंबई स्थित प्रवर्तन निदेशालय के दफ्तर में हाजिर होकर अपने बयान दर्ज कराने होंगे। इस मामले में ईडी, प्रिवेंशन ऑफ मनी लॉन्ड्रिंग एक्ट के तहत चार्जशीट दाखिल करने की तैयारी कर रहा है। उम्मीद है कि अगले हफ्ते तक चार्जशीट फाइल कर दी जाएगी।